smcproject/ml-wiki-sentences huggingface dataset:
ഛായാഗ്രഹണത്തിനുപയോഗിക്കുന്ന ഉപകരണങ്ങൾ പൊതുവേ കണ്ണിന്റെ പ്രവർത്തനത്തെ അടിസ്ഥാനമാക്കി നിർമ്മിച്ചിരിക്കുന്നു.
പ്രകാശഗ്രാഹിയായ ഒരു ഫലകവും, അതിലേക്കു ഫോക്കസ് ചെയ്തിരിക്കുന്ന ഒരു ലെൻസും അതിലൂടെ കടന്നു പോകുന്ന പ്രകാശത്തിന്റെ അളവു നിയന്ത്രിക്കാൻ ഒരു ഡയഫ്രവും, ഇതെല്ലാം ഉൾക്കൊള്ളുന്ന പ്രകാശം കടത്തി വിടാത്ത ഒരു പെട്ടിയും ചേർന്നതാണ്‌ ഒരു ഛായാഗ്രാഹി (ഫോട്ടോഗ്രാഫിക്ക് ക്യാമറ).
ഛായാഗ്രാഹി അഥവാ ക്യാമറ അല്ലെങ്കിൽ ഛായാലേഖനപ്പെട്ടി എന്നത് പടം പിടിക്കുവാനുള്ള ഉപകരണവും ഛയാഗ്രഹണ ഫിലിം , ഡിജിറ്റൽ സ്റ്റോറേജ് കാർഡ് മുതലായവ ചിത്രങ്ങൾ രേഖപ്പെടുത്താനുള്ള മാധ്യമവുമാണ്.
ഛായാഗ്രാഹകൻ
നിശ്ചലമായതോ ചലിക്കുന്നതോ ആയ ചിത്രങ്ങളെ ഛായാഗ്രാഹി ഉപയോഗിച്ചു പകർത്തുന്നയാളാണ് ഛായാഗ്രാഹകൻ.
ഛായാഗ്രഹണം കൂടാതെ ചിത്രങ്ങൾ പകർത്തുന്നതിന്‌ മറ്റു മാർഗങ്ങളും നിലവിലുണ്ട്.
ഉദാഹണത്തിന് ഫോട്ടോകോപ്പി അഥവാ സെറോഗ്രാഫി യന്ത്രം സ്ഥായിയായ ചിത്രങ്ങൾ നിർമ്മിക്കുവാൻ ഉപയോഗിക്കാറുണ്ടെങ്കിലും ഇത് ഛായാഗ്രഹണ ഫിലിമിനു പകരം സ്ഥിതവൈദ്യുത ചാർജിന്റെ സ്ഥാനാന്തരഗമനമാണുപയോഗിക്കുന്നത്, ആയതിനാൽ ഈ രീതിയെ വൈദ്യുതഛായാഗ്രാഹി (ഇലക്ട്രോഫോട്ടോഗ്രാഫി) എന്നും അറിയപ്പെടുന്നു.
മാൻ റേയും കൂട്ടരും പ്രസിദ്ധീകരിച്ച റയോഗ്രാഫ്‌ ചിത്രങ്ങൾ വസ്തുക്കളുടെ നിഴലുകൾ ചായാഗ്രാഹി ഉപയോഗിക്കാതെ ചായാഗ്രഹണ കടലാസിൽ പതിപ്പിച്ചെടുത്തവയാണ്‌.
വസ്തുക്കൾ നേരിട്ട്‌ സ്‌കാനറിന്റെ ചില്ലിൽ വെച്ച്‌ കൊണ്ട്‌  ഡിജിറ്റൽ ചിത്രങ്ങൾ നിർമ്മിക്കുവാൻ സാധിക്കും.
ചിത്രനിർമ്മാണം
ഛായാഗ്രാഹകൻ പ്രകാശസംവേദിയായ വസ്തു (സാധാരണയായി ഫിലിം അല്ലെങ്കിൽ സി.സി.ഡി ; സി.മോസ് -ഉം ഉപയോഗിക്കാവുന്നതാണ്‌) ആവശ്യമായ അളവിലുള്ള പ്രകാശം ഛായാഗ്രാഹിയും ഭൂതകണ്ണാടിയും ഉപയോഗിച്ച്‌ നിയന്ത്രിച്ച്‌ പ്രകാശവിധേയമാക്കുന്നു .
ചില നടപടികൾക്കു ശേഷം ഇതിൽ നിന്നും ചിത്രം നിർമ്മിക്കുന്നു.
ക്ലിപ്തമല്ലാത്ത നിയന്ത്രണങ്ങൾ താഴെ പറയുന്നവയാണ്‌: ഭൂതകണ്ണാടിയുടെ ദൃഷ്ടികേന്ദ്രം (ലെൻസിന്റെ ഫോക്കസ്‌) ഭൂതകണ്ണാടിയുടെ ദ്വാരവ്യാസം ( അപ്പെർച്വർ ) - മിഴിപടലത്തിന്റെ ക്രമീകരണം, അളവുതോത്‌ എഫ്‌-സംഖ്യ , ഇത്‌ ഭൂതകണ്ണാടിയിലേക്ക്‌ പ്രവേശിക്കുന്ന പ്രകാശത്തിന്റെ അളവ്‌ നിയന്ത്രിക്കുന്നു.
മേഖലയുടെ ആഴം (ഫീൽഡ് ഒഫ് ഡെപ്ത്), ദൃഷ്ടികേന്ദ്രം എന്നിവയിൽ ദ്വാരവ്യാസം പ്രയോജനം ചെയ്യുന്നു.
എന്നുവെച്ചാൽ,  കുറഞ്ഞ വ്യാസത്തിലുള്ള സുഷിരം [ദ്വാരവ്യാസം], കുറഞ്ഞ പ്രകാശം മേഖലയുടെ ആഴം വർദ്ധിപ്പിക്കുന്നു.
അതായത്‌, വസ്തുക്കൾ തീവ്രമായി ദൃഷികേന്ദ്രീകരിച്ച്‌ ദൃശ്യമാക്കുന്നതിന്റെ വ്യാപ്തി കൂടുന്നു.
അടപ്പിന്റെ വേഗത ( ഷട്ടർ സ്പീഡ് ) -  ഛായാഗ്രഹണ മാദ്ധ്യമം  ഒരോ തവണ പ്രകാശവിധേയമാക്കുമ്പോഴും; പ്രകാശവിധേയമാകുന്ന സമയത്തിന്റെ അളവ്‌ നിയന്ത്രിക്കുന്നതിനു വേണ്ടിയുള്ള അടപ്പിന്റെ വേഗതയുടെ ക്രമീകരണം (യാന്ത്രിക അടപ്പ്‌ സഹിതം, പലപ്പോഴും നിമിഷത്തിന്റെ അംശങ്ങളോ അല്ലെങ്കിൽ ദിശയോ ആണ്‌ സൂചിപ്പിക്കുന്നത്‌).
ചിത്രത്തിന്റെ പ്രതലത്തിൽ പ്രസരിക്കുന്ന പ്രകാശത്തിന്റെ അളവ്‌ നിയന്ത്രിക്കുന്നതിന്‌ അടപ്പിന്റെ വേഗത ഉപയോഗപ്പെടുത്താറുണ്ട്‌;
ജിംഖാന ഇംഗ്ലീഷ് വിലാസം https://ml.wikipedia.org/wiki/Gymkhana
കായിക മത്സരങ്ങൾ നടത്തുവാനുള്ള ഒരു കേന്ദ്രമാണ് ജിംഖാന (ഇംഗ്ലീഷ്: Gymkhana, ഹിന്ദി: जिमख़ाना).
ഇന്ത്യയിൽ ജിംഖാനകൾ ജിംനേഷ്യങ്ങളുടെ ഒരു തനതു രൂപമായിരുന്നു.
ഇന്ത്യൻ ഉപഭൂഖണ്ഡത്തിലും മറ്റ് ഏഷ്യൻ രാജ്യങ്ങളായ മലേഷ്യ , തായ്‌ലാന്റ് , സിംഗപ്പൂർ തുടങ്ങിയ രാജ്യങ്ങളിലും സാമൂഹിക-കായിക കൂട്ടായ്മകളെ ജിംഖാനകൾ എന്നു പരാമർശിക്കാറുണ്ട്.
'പന്ത് ' എന്നർത്ഥമുള്ള ജെണ്ട് എന്ന ഹിന്ദി പദവും 'ഇടം', 'വീട്' തുടങ്ങിയ അർത്ഥങ്ങളുള്ള ഖാനാ എന്ന പേർഷ്യൻ പദവും ചേർന്നാണ് ജിംഖാന എന്ന പദം രൂപപ്പെട്ടത്.
ചില രാജ്യങ്ങളിൽ കുതിരപ്പന്തയങ്ങളും കുതിരപ്പുറത്തുള്ള മറ്റ് മത്സരങ്ങളും പ്രദർശിപ്പിക്കുന്ന പരിപാടികളെയും വേഗതയും സമയവും പ്രധാന ഘടനങ്ങളായ ഒരു തരം മോട്ടോർവാഹന വിനോദമൽസരങ്ങളെയും  ജിംഖാനകൾ എന്ന് അറിയപ്പെടുന്നു.
അവലംബം ↑ ↑ മെറിയം-വെബ്സ്റ്റേർ ഡിക്‌ഷ്ണറി, ഓൺലൈൻ പതിപ്പ്
ജിം മോറിസൺ ഇംഗ്ലീഷ് വിലാസം https://ml.wikipedia.org/wiki/Jim_Morrison
ദി ഡോർസ് എന്ന പ്രശസ്ത സംഗീത ബാൻഡിന്റെ പ്രധാന ഗായകൻ എന്ന നിലയിൽ അതിപ്രശസ്തനായ അമേരിക്കൻ ഗായകനും കവിയും ഗാനരചയിതാവുമാണ് ജിം മോറിസൺ ( James Douglas "Jim" Morrison ).
ജിംനേഷ്യം (വിദ്യാലയം) ഇംഗ്ലീഷ് വിലാസം https://ml.wikipedia.org/wiki/Gymnasium_(school) മെൽക്ക് അബ്ബീസ് ജിംനേഷ്യം, ഓസ്ട്രിയയിലെ പുരാതന വിദ്യാലയങ്ങളിലൊന്ന്
സെക്കൻഡറി വിദ്യാഭ്യാസം നൽകപ്പെടുന്ന യൂറോപ്പിലെ ചില തരം വിദ്യാലയങ്ങളെ അറിയപ്പെടുന്ന പേരാണ് ജിംനേഷ്യം ( gymnasium ).
ഈ ജിംനേഷ്യം വിദ്യാലയങ്ങൾ പൊതുവേ സർവ്വകലാശാല പഠനത്തിന് വിദ്യാർത്ഥികൾക്ക് തയ്യാറെടുപ്പ് നൽകുവാൻ ഉദ്ദേശിച്ചുള്ളവയാണ്.
ജർമ്മനിയിലും സ്കാൻഡനേവിയൻ-മധ്യയൂറോപ്പ് രാജ്യങ്ങളിലുമാണ് ഇത്തരം വിദ്യാലയങ്ങൾ ഉള്ളത്.
പുരാതന ഗ്രീസിൽ ജിംനേഷ്യൻ (γυμνάσιον) എന്ന പദം ശാരീരികവും ബൗദ്ധികവുമായ പരിശീലനം നൽകപ്പെടുന്ന കേന്ദ്രങ്ങളെ പരാമർശിക്കുവാൻ ഉപയോഗിച്ചിരുന്നു.
പിൽക്കാലത്ത് ജർമ്മൻ തുടങ്ങിയ ഭാഷകളിൽ ബൗദ്ധിക പരിശീലനം നൽകുന്ന വിദ്യാലയങ്ങൾ ജിംനേഷ്യം എന്ന പേരിൽ അറിയപ്പെട്ടപ്പോൾ ഇംഗ്ലീഷിൽ ശാരീരികപരിശീലന കേന്ദ്രങ്ങളെ ജിംനേഷ്യം അല്ലെങ്കിൽ ജിം (gym) എന്നു വിളിച്ചു തുടങ്ങി.
അവലംബം ↑ ഓക്സ്‌ഫോർഡ് നിഘണ്ടു, ഓൺലൈൻ പതിപ്പ്
ജിഎംഎം ഗ്രാമി
ജിഎംഎം ഗ്രാമി (GMM Grammy / Thai : จีเอ็มเอ็ม แกรมมี่ ) ബാങ്കോക്ക് ആസ്ഥാനമായി പ്രവർത്തിക്കുന്ന ഒരു തായ് വിനോദ, മാധ്യമ കൂട്ടായ്മയാണ്.
1983-ൽ രേവത് ബുദ്ധിനനും പൈബൂൺ ദംറോങ്‌ചൈതവും ചേർന്നാണ് ഇത് സ്ഥാപിച്ചത് അവലംബം
ജിംനാസ്റ്റിക്സ് ഇംഗ്ലീഷ് വിലാസം https://ml.wikipedia.org/wiki/Gymnastics
ശക്തിയും ശരീരവടിവും ചലനനിയന്ത്രണവും വേഗത യും ആവോളം വേണ്ടുന്ന ഒരു കായിക ഇനമാണു ജിംനാസ്റ്റിക്സ് .
കുതിരപ്പുറത്ത് കയറുന്നതും ഇറങ്ങുന്നതും സുഗമമാക്കാൻ പ്രാചീന ഗ്രീക്ക് ജനത പരിശീലിച്ചിരുന്ന ഒരു തരം വ്യായമ ത്തിൽ നിന്നാണു ജിംനാസ്റ്റിക്സ് എന്ന കായിക ഇനം രൂപം കൊള്ളുന്നത്.
ആർട്ടിസ്റ്റിക് ജിംനാസ്റ്റിക്സ്, എയ്റോബിക് ജിംനാസ്റ്റിക്സ്, റിതമിക് ജിംനാസ്റ്റിക്സ് തുടങ്ങി വിവിധ വ്യത്യസ്ത ഇനങ്ങളുണ്ട്.
ജിംനാസ്റ്റിക്സിനു വേണ്ടിയുള്ള ആഗോള സംഘടനയാണു ഇന്റർനാഷണൽ ഫെഡറേഷൻ ഓഫ് ജിംനാസ്റ്റിക്സ്.
(FIG ) ജിംനാസ്റ്റിക്സ് ഇനങ്ങളുടെ അംഗീകാരം അവയുടെ നിയന്ത്രണം തുടങ്ങിയ കാര്യങ്ങൾ നിർവ്വഹിക്കുന്നത് ഈ സംഘടനയാണു.
ആഗോള തലത്തിലുള്ള ഈ സംഘടനയ്ക്ക് പുറമെ ഓരോ രാജ്യങ്ങൾക്കും അവരവരുടെ ദേശീയ നിയന്ത്രണ കമ്മിറ്റികൾ ഉണ്ട്.
ജിംനാസ്റ്റിക്സ് എന്ന പേരിന്റെ ഉത്ഭവം നഗ്നമായത് എന്നർഥം വരുന്ന γυμνός (ജിംനോസ്) എന്ന ഗ്രീക്ക് വാക്കിൽ നിന്നാണു.
പ്രാചീന ഗ്രീക്കിൽ കായികതാരങ്ങൾ നഗ്നരായാണു ജിംനാസ്റ്റിക്സ് പരിശീലിച്ചിരുന്നതും മത്സരങ്ങളിൽ ഏർപ്പെട്ടതും എന്നതാണു ഇതിനു കാരണം.
പ്രാചീന ഗ്രീക്കിൽ കുതിരപ്പുറത്ത് കയറാനുള്ള പരിശീലനമായും സൈനിക പരിശീലനമായും നടത്തിയിരുന്ന വ്യായാമരീതികളിൽ നിന്നാണു ജിംനാസ്റ്റിക്സ് എന്ന കായിക ഇനം രൂപം കൊള്ളുന്നത്.
പതിനെട്ടാം നൂറ്റാണ്ടിന്റെ അവസാനത്തിലും പത്തൊൻപതാം നൂറ്റാണ്ടിന്റെ ആദ്യ ദശകങ്ങളിലുമായി ജർമനി യിലെ രണ്ട് കായിക പരിശീലകരാണു ജിംനാസ്റ്റിക്സിന്റെ ആധുനിക രൂപം വികസിപ്പിക്കുന്നത്.
ഫ്രാൻസിലാണു ആദ്യമായി ജിംനാസ്റ്റിക്സ്, സർവ്വകലാശാല പാഠ്യപദ്ധതിയിൽ ഉൾപ്പെടുത്തുന്നത്.
ജിംനാസ്റ്റിക്സിന്റെ ആഗോള സംഘടനയായ ഇന്റർനാഷണൽ ഫെഡറേഷൻ ഓഫ് ജിംനാസ്റ്റിക്സ് രൂപം കൊള്ളുന്നത് 1881 ൽ ജർമനി യിലെ ലീഗ് എന്ന പട്ടണത്തിൽ വെച്ചാണു.
തുടക്കത്തിൽ പുരുഷന്മാർ മാത്രമാണു മത്സരങ്ങളിൽ പങ്കെടുത്തിരുന്നത്.
1896 ലാണു ആദ്യമായി ജിംനാസ്റ്റിക്സ് ഒളിമ്പിക്സ് ഇനം ആവുന്നത്.
1920 മുതൽ സ്ത്രീകൾ ജിംനാസ്റ്റിക്സ് മത്സരങ്ങളിൽ പങ്കെടുത്തു തുടങ്ങി.
1928 ൽ ആംസ്റ്റർഡാമിൽ വെച്ച് നടന്ന ഒളിമ്പിക്സിലാണു നാമമാത്രമായെങ്കിലും സ്ത്രീകൾക്കുള്ള ജിംനാസ്റ്റിക്സ് മത്സരങ്ങൾ തുടങ്ങുന്നത്.
ഇന്റർനാഷണൽ ഫെഡറേഷൻ ഓഫ് ജിംനാസ്റ്റിക്സ് അംഗീകരിച്ച ഇനങ്ങൾ
ആർട്ടിസ്റ്റിക് ജിംനാസ്റ്റിക്സ്
റിഥമിക് ജിംനാസ്റ്റിക്സ്
എയ്റോബിക് ജിംനാസ്റ്റിക്സ്
അക്രോബാറ്റിക് ജിംനാസ്റ്റിക്സ് അവലംബങ്ങൾ
Gymnastics | NBC Olympics
http://www.bbc.com/sport/gymnastics
http://www.fig-gymnastics.com/site/
ജിംനോസ്റ്റാക്കിയം വാരിയരാനം ഈ ലേഖനത്തിനു മിഴിവേകാൻ ചിത്രങ്ങൾ ചേർക്കുന്നത് നന്നായിരിക്കും.
ഇംഗ്ലീഷ് വിലാസം https://ml.wikipedia.org/wiki/Gymnostachyum_warrieranum
അക്കാന്തേസിയ എന്ന സസ്യ കുടുംബത്തിലെ ജിംനോസ്റ്റാക്കിയം ജനുസ്സിൽപ്പെട്ട ഒരിനം കുറ്റിച്ചെടിയാണ് ജിംനോസ്റ്റാക്കിയം വാരിയരാനം ( ശാസ്ത്രീയനാമം : Gymnostachyum warrieranum ) .
നീളത്തിലുള്ള പൂങ്കുലകളും മഞ്ഞയും നീലയും കലർന്ന പൂക്കളുമാണ് സസ്യത്തിന്റെ പ്രധാന സവിശേഷതകൾ.
സമുദ്രനിരപ്പിൽ നിന്ന് 1,500 feet (457 m) ഉയരമുള്ള പ്രദേശങ്ങളിൽ ഇവയെ കണ്ടുവരുന്നു.
കണ്ണൂർ ജില്ലയിലെ ആറളം വന്യജീവി സങ്കേതത്തിൽ നിന്നാണ് സസ്യത്തെ ആദ്യമായി തിരിച്ചറിഞ്ഞത്.
ആയുർവേദാചാര്യൻ ഡോക്ടർ പി.കെ. വാരിയരോടുള്ള ആദരസൂചകമായി സസ്യത്തിന് 'വാരിയരാനം' എന്ന പേരു നൽകുകയായിരുന്നു.
സസ്യകുടുംബമായ അക്കാന്തേസിയയിലെ (Acanthacea) ജിംനോസ്റ്റാക്കിയം ജനുസ്സിൽ ഉൾപ്പെടുന്ന സസ്യമാണ് ജിംനോസ്റ്റാക്കിയം വാരിയരാനം.
ഇന്ത്യയിൽ ഈ ജനുസ്സിൽപ്പെട്ട പതിനാല് സസ്യങ്ങളുണ്ടെങ്കിലും കേരളത്തിൽ നിന്ന് ഏഴെണ്ണം മാത്രമേ തിരിച്ചറിഞ്ഞിട്ടുള്ളൂ.
പശ്ചിമഘട്ട മലനിരകൾ പോലെ സമുദ്രനിരപ്പിൽ നിന്ന് ഏറെ ഉയരത്തിലുള്ള പ്രദേശങ്ങളിലാണ് വാരിയരാനം സസ്യങ്ങൾ കാണപ്പെടുന്നത്.
കുറ്റിച്ചെടി വിഭാഗത്തിൽപ്പെട്ട ഈ സസ്യത്തിന് എഴുപതു സെന്റിമീറ്ററോളം ഉയരം വയ്ക്കാറുണ്ട്.
നവംബർ മുതൽ മാർച്ച് വരെയുള്ള മാസങ്ങളിൽ ഇവ പുഷ്പ്പിക്കുന്നു.
നീളത്തിലുള്ള പൂങ്കുലകളും മഞ്ഞയും നീലയും ഇടകലർന്ന പൂക്കളും മറ്റു സ്പീഷീസുകളിൽ നിന്നും ഇവയെ വ്യത്യസ്തമാക്കുന്നു.
ജിംനോസ്റ്റാക്കിയം ജനുസ്സിലെ പല സസ്യങ്ങളും ഔഷധമായി ഉപയോഗിക്കുന്നുണ്ടെങ്കിലും വാരിയരാനം ഇനങ്ങളുടെ ഔഷധഗുണം തെളിയിക്കപ്പെട്ടിട്ടില്ല.
2015 സെപ്റ്റംബറിൽ കണ്ണൂരിലെ ആറളം വന്യജീവിസങ്കേതത്തിൽ നിന്നാണ് സസ്യത്തെ ആദ്യമായി തിരിച്ചറിഞ്ഞത്‌.
കോട്ടക്കൽ ആര്യവൈദ്യ ശാലയുടെ ഔഷധസസ്യ ഗവേഷണകേന്ദ്രത്തിലെ സസ്യവർഗ്ഗീകരണ വിഭാഗം ശാസ്ത്രജ്ഞനായ ഡോക്ടർ കെ.എം. പ്രഭുകുമാറിന്റെയും ഡോ. ഇന്ദിരാ ബാലചന്ദ്രന്റെയും നേതൃത്വത്തിലുള്ള ഗവേഷണ സംഘമാണ് സസ്യത്തെ കണ്ടെത്തിയത്.
ആര്യവൈദ്യശാല മാനേജിംഗ് ട്രസ്റ്റിയായ ഡോക്ടർ പി.കെ. വാരിയരുടെ പേരാണ് സസ്യത്തിനു നൽകിയിരിക്കുന്നത്.
ഇംഗ്ലണ്ടിൽ നിന്നുള്ള അന്താരാഷ്ട്ര സസ്യവർഗ്ഗീകരണ ജേർണലായ ക്യൂ ബുള്ളെറ്റിനിൽ (Kew Bulletin) സസ്യത്തിന്റെ കണ്ടെത്തൽ സംബന്ധിച്ച വിവരം പ്രസിദ്ധീകരിച്ചിരുന്നു.
ജിം യോങ് കിം ഇംഗ്ലീഷ് വിലാസം https://ml.wikipedia.org/wiki/Jim_Yong_Kim
ലോക ബാങ്കിന്റെ 12 മത് പ്രസിഡൻറാണ് ജിം യോങ് കിം .
ജൂലൈ 1 2012 ന് സ്ഥാനം ഏറ്റെടുത്തു.
അമേരിക്കയിലെ ഡാർമോത്ത് കോളെജ് പ്രസിഡൻറായി പ്രവർത്തിക്കുകയാണ് ജിം.
ഹ്യൂമൻ ഇമ്മ്യൂണോ ഡെഫിഷ്യൻസി വൈറസ്സിനെതിരായ ചികിത്സയുമായി ബന്ധപ്പെട്ടു ശ്രദ്ധേയമായ പ്രവർത്തനം കാഴ്ചവച്ച ഇദ്ദേഹം ക്ഷയരോഗ നിർമാർജ്ജനത്തിനായി ഒട്ടേറെ പദ്ധതികളും രൂപീകരിച്ചിട്ടുണ്ട് ലോകബാങ്കിന്റെ 44 വർഷത്തെ ചരിത്രത്തിൽ ഇതുവരെ അമേരിക്കൻ പൗരനല്ലാത്ത ഒരാൾ പ്രസിഡന്റ് സ്ഥാനത്തേക്ക് വന്നിട്ടില്ല .
ഇദ്ദേഹം കൊറിയയിലാണ് ജനിച്ചത് .
അവലംബം ↑ http://www.metrovaartha.com/2012/04/17081606/jim-yong20120417.html%5Bപ്രവർത്തിക്കാത്ത+കണ്ണി%5D 1 2 {{ cite news }} : | first= missing | last= ( help ) ; Check date values in: | accessdate= ( help ) CS1 maint: bot: original URL status unknown ( link ) പുറം കണ്ണികൾ Jim Yong Kim എന്ന വിഷയവുമായി ബന്ധപ്പെട്ട ചിത്രങ്ങൾ വിക്കിമീഡിയ കോമൺസിലുണ്ട്.
Dartmouth Office of the President Profile at the Harvard Medical School Department of Global Health and Social Medicine Archived 2009-11-04 at the Wayback Machine .
Partners In Health Archived 2006-04-13 at the Wayback Machine .
Lecture by Jim Yong Kim on the Future of Global Health Archived 2008-10-21 at the Wayback Machine .
Interview with Bill Moyers and Dr. Jim Yong Kim, September 11, 2009 Dartmouth Inauguration Webcast, September 22, 2009 Archived 2009-09-24 at the Wayback Machine .
ജിം യോങ് കിം on ചാർളി റോസിൽ Appearances on C-SPAN രചനകൾ ജിം യോങ് കിം ലൈബ്രറികളിൽ ( വേൾഡ്കാറ്റ് കാറ്റലോഗ്) ജിം യോങ് കിം വാർത്തകൾ ന്യൂ യോർക്ക് ടൈംസിൽ
ജെയിംസ് പീറ്റർ ഒബെസെകെരെ മൂന്നാമൻ
ദേശമാന്യ ജെയിംസ് പീറ്റർ ഒബെസെകെരെ മൂന്നാമൻ (14 ജൂലൈ 1915 – 23 ഒക്ടോബർ 2007) ഒരു ശ്രീലങ്കൻ രാഷ്ട്രീയക്കാരനും വൈമാനികനുമായിരുന്നു.
സെനറ്ററായ അദ്ദേഹം ആരോഗ്യ-ധനകാര്യ മന്ത്രിയുടെ പാർലമെന്ററി സെക്രട്ടറി കൂടിയായിരുന്നു.
കൊളോണിയൽ കാലഘട്ടത്തിലെ സിലോൺ സുപ്രീം കോടതിയുടെ അഭിഭാഷകനും അവസാനത്തെ മഹാ മുതലിയാർ (സിലോൺ ബ്രിട്ടീഷ് ഗവർണറുടെ മുഖ്യ പ്രാദേശിക വ്യാഖ്യാതാവും ഉപദേശകനും) ആയി സേവനമനുഷ്ഠിച്ച ഒരു ബാരിസ്റ്ററായ സർ ജെയിംസ് പീറ്റർ ഒബെയ്‌സെക്കെരെ രണ്ടാമന്റെ മകനായി ജനിച്ചു.
അദ്ദേഹത്തിന്റെ മുത്തച്ഛൻ സർ ജെയിംസ് പീറ്റർ ഒബേസെക്കരെ ഒന്നാമനായിരുന്നു.
ചെറുപ്പക്കാരനായ ജെയിംസ് പീറ്റർ ഒബെയ്‌സെക്കെരെ കൊളംബോയിലെ റോയൽ കോളേജിലാണ് പഠിച്ചത്.
കേംബ്രിഡ്ജിലെ ട്രിനിറ്റി കോളേജിൽ പഠിച്ച ഒബേസെകെരെ കേംബ്രിഡ്ജ് യൂണിയന്റെ സജീവ അംഗമായിരുന്നു.
കൊളംബോയിലെ റോയൽ കോളേജിൽ നിന്ന് വിദ്യാഭ്യാസം നേടിയ ഒബെസെകെരെ കേംബ്രിഡ്ജിലെ ട്രിനിറ്റി കോളേജിൽ എംഎ നേടി .
അവിടെ അദ്ദേഹം കേംബ്രിഡ്ജ് യൂണിയൻ സൊസൈറ്റിയിലും ട്രിനിറ്റി കോളേജിലെ ഡിബേറ്റിംഗ് ടീമിലും അംഗമായിരുന്നു.
പ്രഗത്ഭനായ ഒരു കായികതാരം, കേംബ്രിഡ്ജിൽ അത്ലറ്റിക്സിൽ പകുതി നീല പുരസ്കാരം ലഭിച്ചു, പിന്നീട് ഒരു സർട്ടിഫൈഡ് അത്ലറ്റിക്സ് പരിശീലകനും മികച്ച കുതിരപ്പടയാളിയും കുതിരസവാരിക്കാരനുമായി.
അദ്ദേഹം ഒരു ബാരിസ്റ്ററായി പ്രവർത്തിക്കുവാൻ തുടങ്ങി.
വ്യോമയാനം 1946 നവംബറിൽ ഇംഗ്ലണ്ടിൽ നിന്ന് ശ്രീലങ്കയിലേക്ക് ഒറ്റയ്ക്ക് പറത്തുന്ന വിമാനത്തിൽ വന്ന് ഒബെസെകെരെ വ്യോമയാന ചരിത്രം സൃഷ്ടിച്ചു.
രണ്ടാം ലോകമഹായുദ്ധം പൊട്ടിപ്പുറപ്പെട്ടതോടെ അദ്ദേഹം കേംബ്രിഡ്ജ് യൂണിവേഴ്സിറ്റി എയർ സ്ക്വാഡ്രണിൽ ചേർന്നു.
യോഗ്യതയുള്ള പൈലറ്റായിരുന്നതിനാൽ, റോയൽ എയർഫോഴ്സിൽ പൈലറ്റായി ചേരാൻ അദ്ദേഹത്തെ ക്ഷണിച്ചു.
അദ്ദേഹം ഓഫർ നിരസിക്കുകയും പകരം റോയൽ ഒബ്സർവർ കോർപ്സിൽ ചേരുകയും ചെയ്തു.
1946 നവംബറിൽ, ഇംഗ്ലണ്ടിൽ നിന്ന് സിലോണിലേക്ക് തന്റെ സിംഗിൾ എഞ്ചിൻ ഓസ്റ്റർ ഓട്ടോക്രാറ്റ് ഹോം വിമാനം പറത്തി, ഇത്തരമൊരു വിമാനം നടത്തുന്ന ആദ്യത്തെ ശ്രീലങ്കക്കാരനായി.
ആ ഇതിഹാസ യാത്രയിൽ ഉടനീളം,  ഒബെയ്‌സെകെരെയെ സ്ക്വാർഡ്രൻ ലീഡർ റോഡറിക് എഎഫ് ഫാർക്ഹാർസൺ ഒബെയ്‌സെകെരെ പറത്തിയ പോലെയുള്ള ഓസ്റ്റർ വിമാനത്തിൽ അനുഗമിച്ചു.
ആ ഐതിഹാസിക പറക്കലിൽ ഫാർക്ഹാർസന്റെ പങ്ക് നിസ്സാരമായിരുന്നില്ല എന്ന് അക്കാലത്തെ പത്ര റിപ്പോർട്ടുകളിലും ഒബെസെകെരെയുടെ  തന്നെ ആദ്യകാല ലേഖനങ്ങളിലും വിവരിച്ചിട്ടുണ്ട്.
സർക്കാർ ഏറ്റെടുക്കുന്നതുവരെ കൊളംബോ ഫ്ലയിംഗ് ക്ലബിന്റെ ചെയർമാനായിരുന്നതിനാൽ അദ്ദേഹത്തിന്റെ വ്യോമയാന താൽപ്പര്യങ്ങളും ശക്തമായിരുന്നു.
സിവിലിയൻ പൈലറ്റ് പരിശീലനത്തിനായി അദ്ദേഹം തന്റെ ഓസ്റ്റർ സിലോൺ എയർ അക്കാദമിക്ക് നൽകി.
1971 മാർച്ച് 11-ന് മാരകമായ ഒരു അപകടത്തിൽ വിമാനം തകർന്നു, എന്നാൽ ഏകദേശം 40 വർഷങ്ങൾക്ക് ശേഷം അത് ഇംഗ്ലണ്ടിൽ നിന്ന് സിലോണിലേക്ക് പറന്നതിന്റെ ഓർമ്മയ്ക്കായി രത്മലാനയിലെ ശ്രീലങ്കൻ എയർഫോഴ്സ് മ്യൂസിയത്തിൽ നിശ്ചലമായ പ്രദർശനത്തിനായി പുനർനിർമ്മിച്ചു.
റേസിംഗ്
റേസിംഗ് പ്രേമിയായ അദ്ദേഹം ശ്രീലങ്ക, ഇന്ത്യ, ഇംഗ്ലണ്ട് എന്നിവിടങ്ങളിലെ നിരവധി റേസിംഗ് മത്സരങ്ങളിൽ പങ്കെടുത്തു.
ഗ്രാൻഡ് പ്രീ ഡി ലങ്ക മത്സരം അദ്ദേഹം വിജയിച്ചു.
ക്ലാസിക് കാർ ക്ലബ് ഓഫ് സിലോണിന്റെ സഹ രക്ഷാധികാരിയായിരുന്ന അദ്ദേഹം പ്രശസ്തമായ ബെന്റ്‌ലി ഡ്രൈവേഴ്‌സ് ക്ലബ്ബിന്റെ ഓണററി ലൈഫ് അംഗമായി തിരഞ്ഞെടുക്കപ്പെട്ട ഏക ഏഷ്യക്കാരനായിരുന്നു.
ബ്രിട്ടീഷ് ഓട്ടോമൊബൈൽ റേസിംഗ് ക്ലബ്ബിലും കേംബ്രിഡ്ജ് യൂണിവേഴ്സിറ്റി ഓട്ടോമൊബൈൽ ക്ലബ്ബിലും അംഗമായിരുന്നു.
സ്കൗട്ട് പ്രസ്ഥാനത്തിൽ വളരെ സജീവമായിരുന്ന ഒബേസെക്കരെ ശ്രീലങ്ക സ്കൗട്ട് അസോസിയേഷന്റെ മുൻ പ്രസിഡന്റായിരുന്നു.
ജെയിംസ് ഒബെസെകെരെയും ഭാര്യ ശിവയും അവരുടെ ബന്ധുക്കളായ എസ്.ഡബ്ല്യു.ആർ.ഡി ബണ്ഡാരനായകെ യുണൈറ്റഡ് നാഷണൽ പാർട്ടി വിട്ട് 1951-ൽ ശ്രീലങ്ക ഫ്രീഡം പാർട്ടി രൂപീകരിച്ചപ്പോൾ അതിലെ സ്ഥാപക അംഗങ്ങളായി.
1952ലെ പൊതുതെരഞ്ഞെടുപ്പിൽ മിരിഗാമ പാർലമെന്റ് സീറ്റിൽ മത്സരിച്ചെങ്കിലും പരാജയപ്പെട്ടു.
1959-ൽ എസ്.ഡബ്ല്യു.ആർ.ഡി. ബണ്ഡാരനായകെ കൊല്ലപ്പെട്ടതിനുശേഷം, 1960 ജൂലൈയിലെ പൊതുതെരഞ്ഞെടുപ്പിൽ അദ്ദേഹം അട്ടനഗല്ല മണ്ഡലത്തിൽ നിന്ന്  മത്സരിച്ച് പാർലമെന്റിൽ പ്രവേശിച്ചു.
SWRD ബണ്ഡാരനായകെയുടെ വിധവ, പ്രധാനമന്ത്രിയായ സിരിമാവോ ബണ്ഡാരനായകെ , ആരോഗ്യമന്ത്രിയുടെ പാർലമെന്ററി സെക്രട്ടറിയായും അതിനുശേഷം ധനമന്ത്രിയുടെ പാർലമെന്ററി സെക്രട്ടറിയായും ഒബെസെക്കറെയെ നിയമിച്ചു.
1965-ലെ പൊതുതിരഞ്ഞെടുപ്പിൽ അദ്ദേഹം മത്സരിച്ചില്ല, തന്റെ പരേതനായ ഭർത്താവിന്റെ മണ്ഡലം ഏറ്റെടുക്കുന്നതിനായി സിരിമാവോ ബണ്ഡാരനായകെയെ അനുകൂലിച്ച് രാജിവെച്ചു, പകരം 1971-ൽ സെനറ്റ് നിർത്തലാക്കുന്നതുവരെ സെനറ്ററായി ഒബേസെക്കരെയെ നിയമിച്ചു.
1965-ൽ സ്വന്തം പട്ടണമായ മിരിഗാമ ഇലക്‌ട്രേറ്റിൽ നിന്ന് മത്സരിച്ചാണ് അദ്ദേഹത്തിൻ്റെ ഭാര്യ ശിവഗാമി രാഷ്ട്രീയത്തിൽ പ്രവേശിച്ചത്.
1977 ലെ പൊതുതെരഞ്ഞെടുപ്പിൽ മിരിഗാമയിൽ നിന്ന് മത്സരിച്ച അദ്ദേഹം മഹേന്ദ്ര വിജേരത്‌നെയോട് പരാജയപ്പെട്ടു.
2006-ൽ പ്രസിഡന്റ് മഹിന്ദ രാജപക്‌സെ അദ്ദേഹത്തിന് ദേശമാന്യ  എന്ന ദേശീയ ബഹുമതി നൽകി ആദരിച്ചു.
അദ്ദേഹം ശിവഗാമി ദസ്സനായികെയെ വിവാഹം കഴിച്ചു, അവർക്ക് ജെയിംസ് പീറ്റർ നാലാമൻ, ചന്തൽ എന്നിങ്ങനെ രണ്ട് മക്കളുണ്ടായിരുന്നു.
ഗ്രന്ഥസൂചിക {{ cite book }} :  CS1 maint: location missing publisher ( link ) റഫറൻസുകൾ ബാഹ്യ ലിങ്കുകൾ ദേശമാന്യ ജെ പി ഒബേസെക്കരെ അവൻ ഉയരത്തിൽ പറന്നു, വേഗത്തിൽ ഗർജ്ജിച്ചു, പക്ഷേ കാലുകൾ നിലത്ത് ഉറപ്പിച്ചു
ഫലകം:Members of 5th Parliament of Ceylon ഫലകം:Members of 4th Parliament of Ceylon ഫലകം:Members of the Sri Lankan Parliament from Attanagalla
ജെയിംസ് പി ആലിസൺ
ജെയിംസ് പാട്രിക് ആലിസൺ (1948 ആഗസ്ത് 7 -ന് ജനനം) ഒരു അമേരിക്കൻ ഇമ്മ്യൂണോളജിസ്റ്റും, നൊബേൽ പുരസ്കാര ജേതാവും, യൂണിവേഴ്സ്റ്റി ഓഫ് ടെക്സാസിലെ എം. ഡി. ആൻഡേഴ്സൺ കാൻസർ സെന്ററിലെ ഇമ്മ്യൂണോതെറാപ്പി പ്ലാറ്റ്ഫോമിലെ എക്സിക്യൂട്ടീവ് ഡയറക്ടറുമാനും, ചെയർ ഓഫ് ഇമ്മ്യൂണോളജിയുമാണ്.
അദ്ദേഹത്തിന്റെ കണ്ടുപിടിത്തങ്ങൾ പുതിയ കാൻസർ ചികിത്സകൾക്ക് വഴിയൊരുക്കി.
കാൻസർ റിസർച്ച് ഇൻസ്റ്റിറ്റ്യൂട്ട്  (സി ആർ ഐ) സയന്റിഫിക് അഡ്വൈസറി കൗൺസിലിന്റെ ഡയറക്ടർ കൂടിയാണദ്ദേഹം.
ട്യൂമർ ഇമ്മ്യൂണോതെറാപ്പിക്കുവേണ്ടി ടി-സെൽ ഡെവല്പ്മെന്റും, അതിന്റെ ആക്ടിവേഷനെക്കുറിച്ചുമുള്ള മെക്കാനിസത്തിൽ ജെയിംസ് ശ്രദ്ധ കേന്ദ്രീകരിച്ചിരുന്നു, അദ്ദേഹംതന്നെയാണ് ടി-സെൽ ആന്റിജെൻ റിസെപ്റ്റർ കോമ്പ്ലെക്സ് പ്രോട്ടീനെ വേർതിരിച്ച ആദ്യത്തെ വ്യക്തി.
2014 -ൽ ബ്രേക്ക്ത്രൂ പ്രൈസ് ഇൻ ലൈഫ് സയൻസെസ് അവാർഡ് അദ്ദേഹത്തിന് ലഭിച്ചു; 2018 -ൽ വൈദ്യശാസ്ത്രത്തിനുള്ള നൊബേൽ തസുക്കു ഹോൻജോ യുമായി ജെയിംസ് അലിസൺ പങ്കിട്ടു.
1948 ആഗസ്റ്റ് 7 ന് ടെക്സാസിലെ ആലിസിൽ  കലൂലയുടെയും (ലിൻ) ആൽബർട്ട് മർഫി ആലിസൺന്റേയും മൂന്ന് മക്കളിൽ ഇളയവനായി ആലിസൺ ജനിച്ചു.
അദ്ദേഹത്തിന്റെ ശാസ്ത്രത്തിലേക്കുള്ള പ്രചോദനം എട്ടാം ക്ലാസ്സിലെ ഗണിത അദ്ധ്യാപകനായിരുന്നു.
ഓസ്റ്റിനിലെ യൂണിവേഴ്സിറ്റി ഓഫ് ടെക്സാസിൽ വച്ച് നടന്ന എൻഎസ്എഫ് നടത്തിയ സമ്മർ സയൻസ് ട്രെയിനിംഗ് പ്രോഗ്രാമിംഗിൽ തുടർന്ന് ജെയിംസ് പങ്കെടുത്തു.
പിന്നീട് ആലിസ് ഹൈസ്ക്കൂളിൽ ഹൈസ്ക്കൂൾ ബയോളജിയും പൂർത്തിയാക്കി.
1969 -ലാണ് ഓസ്റ്റിനിലെ യൂണിവേഴ്സിറ്റി ഓഫ് ടെക്സാസിൽ വച്ച് തന്നെ മൈക്രോബയോളജിയിൽ ബി.എസ് ഡിഗ്രി എടുക്കുന്നത്.
അവിടത്തെ അദ്ദേഹം ഡെൽട്ട കപ്പ എപ്സിലോൺ ഫ്രാറ്റെർനിറ്റി അംഗമായിരുന്നു.
1973 -ൽ ജി. ബേരി കിറ്റോയുടെ വിദ്യാർത്ഥിനിയായി ബയോളജിക്കൽ സയൻസിൽ പി.എച്.ഡി ഡിഗ്രി നേടി.
1974 മുതൽ 1977 വരെ കാലിഫോർണിയയിലെ സ്ക്രിപ്പ്സ് ക്ലിനിക് ആന്റ് റിസർച്ച് ഫൗണ്ടേഷൻ പോസ്റ്റ്ഡോക്ടറൽ ഫെല്ലോ ആയി ആലിസൺ ജോലി ചെയ്തു.
പിന്നീട് 1984 -ൽ എംഡി ആന്റേഴ്സണിൽ അസിസ്റ്റന്റ് ബയോകെമിസ്റ്റും, അസിസ്റ്റന്റ് പ്രൊഫസറുമായി പ്രവർത്തിച്ചു.
1985 -ൽ ബെർക്കിലിയിലെ യൂണിവേഴ്സിറ്റി ഓഫ് കാലിഫോർണിയയുടെ കാൻസർ റിസർച്ച് ലബോറട്ടറി യിൽ പ്രൊഫസർ ഓഫ് ഇമ്മ്യൂണോളജിയായും, ഡയറക്ടറായും അപ്പോയിന്റ് ചെയ്യപ്പെട്ടു.
ലുഡ്വിഗ് സെന്റർ ഫോർ കാൻസർ ഇമ്മ്യൂണോതെറാപ്പിയുടെ ഡയറക്ടർ‍  ആകാനും, ഇമ്മ്യൂണോളജി പ്രോഗ്രാമിന്റെ ചെയർ ആകാനും, ഇമ്മ്യൂണോളജിക് സ്റ്റഡീസിൽ കോച്ച് ചെയർ ആകാനും മെമോറിയൽ സ്ലോൺ -കെറ്ററിംഗ് കാൻസർ സെന്ററിൽ ഇമ്മ്യൂണോളജിസ്റ്റ് പരുപാടിയിൽ പങ്കെടുക്കാനുമായി 2004 -ൽ അദ്ദേഹം മെമോറിയൽ സ്ലോൺ-കെറ്റെറിംഗ് കാൻസർ സെന്ററിലേക്ക് മാറി.
വിൽ കോർണൽ മെഡിസനിലെ പ്രൊഫസറും, വിൽ കോർണെൽ ഗ്രാജുവേറ്റ് സ്ക്കൾ ഓഫ് സയൻസെസിൽ 2004 മുതൽ 2012 വരെ ഡിപ്പാർട്ട്മെന്റ് ഓഫ് ഗ്രാജുവേറ്റ് പ്രോഗ്രാം ഇൻ ഇമ്മ്യൂണോളജി ആന്റ് മൈക്രോബിയൽ പാത്തോജെമസിസിന്റെ കോ-ചെയറും, 2012 വരെ ഹോവാർഡ് ഹൂഗ്സ് മെഡിക്കൽ ഇൻസ്റ്റിറ്റ്യൂട്ട് -ന്റെ ഇൻവെസ്റ്റിഗേറ്ററുമായിരുന്നു (2012 -ൽ എംഡി ആൻഡേഴ്സൺ കാൻസർ സെന്ററിൽ നിന്ന് വന്നതിനുശേഷം) 2012 മുതൽ അദ്ദേഹം എംഡി ആൻഡേഴ്സണിൽ ചെയർ ഓഫ് ഇമ്മ്യൂണോളജി ആയിരുന്നു.
നാഷ്ണൽ അക്കാദമി ഓഫോ സയൻസെസ് , ഇൻസ്റ്റിറ്റ്യൂട്ട് ഓഫ് മെഡിസിൻ എന്നിവയിലെ ഒരംഗവും, അമേരിക്കൻ അക്കാദമി ഓഫ് മൈക്രോബയോളജിയിലെയും, അമേരിക്കൻ അസോസിയേഷൻ ഫോർ ദി അഡ്വാൻസ്മെന്റ് ഓഫ് സയൻസെസിലേയും ഫെല്ലോവുമായിരുന്നു ആലിസൺ.
കാൻസർ റിസർച്ച് ഇൻസ്റ്റിറ്റ്യൂട്ട് സയന്റിഫിക് അഡ്വൈസറി കൗൺസിലിന്റെ ഡയറക്ടാറണദ്ദേഹം.
അമേരിക്കൻ അസോസിയേഷൻ ഓഫ് ഇമ്മ്യൂണോളജിസ്റ്റിന്റെ പ്രസിഡന്റായും പ്രവർത്തിച്ചുണ്ട്.
ഗവേഷണം നെഗറ്റീവ് ഇമ്മ്യൂൺ റെഗുലേഷന്റെ ഇൻഹിബിഷനിലൂടെ കാൻസർ  (CTLA4, PD1
1980  -കൾക്ക് ശേഷം  യൂണിവേഴ്സിറ്റി ഓഫ് ടെക്സാസിലെ എംഡി ആൻഡേഴ്സൺ കാൻസർ സെറ്ററിൽ വച്ചും, 1990 -ൽ ബേർക്ക്ലിയിലെ യൂണിവേഴ്സിറ്റി ഓഫ് കാലിഫോർണിയയിൽ വച്ചുമാണ് ടി-സെല്ലുകളുടെ മെക്കാനിസത്തെ വിശദീകരിക്കാനുള്ള ആലിസണിന്റെ ഗവേഷണങ്ങൾ തുടങ്ങുന്നത്.
1990 -കൾക്ക് മുമ്പ് ജിം ആലിസൺ  ടി-സെല്ലുകളുടെ പ്രവർത്തനങ്ങളെ മ ബിറ്ററി തന്മാത്രയായ വർത്തിക്കുന്നു എന്ന് കാണിച്ചുകൊടുത്തു.
ടി-സെല്ലിന്റെ ഇൻഹിബിറ്ററി തന്മാത്ര യുടെ ആന്റിബോഡി ബ്ലോക്കെയ്ഡ് ആന്റി-ട്യൂമർ ഇമ്മ്യൂൺ റെസ്പോൺസസിനും, ട്യൂമർ റിജെക്ഷനും സാധ്യമാകുമെന്ന് ആദ്യമായി കണ്ടുപിടിക്കുന്നത് ആലിസണാണ്.
ഈ രീതി ഉപയോഗിച്ച് ടി-സെല്ലുകളുടെ ഇൻഹിബിറ്ററി വഴികളെ ആന്റി ഇമ്മ്യൂൺ ട്യൂമർ ഇമ്മ്യൂണുകളെ കടത്താനുള്ള വഴിയായി ഉപയോഗിക്കാനും, ടി-സെല്ലുകളുടെ ഇൻഹിബിറ്ററി വഴികളെ കേന്ദ്രീകരിക്കുന്ന മരുന്നുകളുടെ കണ്ടുപിടിക്കാനും ശാസ്ത്രലോകത്തിന് കഴിഞ്ഞു, അത് ഇമ്മ്യൂൺ ചെക്ക്പോയിന്റ് തെറാപ്പിൾക്ക് വഴിവച്ചു.
സ്ക്രിപ്പ്സ് റിസർച്ച് , ട്യമൂർ-ഇമ്മ്യോണളജിസ്റ്റായ റാൽഫ് റെയിസ്ഫീൽഡിന് കീഴെ ആലിസൺ പരിശീലിച്ചു.
1977 -ൽ ആലിസണും, സഹപാടിയായ ജിഎൻ കലാഹനും നേച്ച്വറിലേക്ക് അവർ കാൻസർ സെല്ലുകളിൽ നിന്ന് ഇമ്മ്യൂൺ സിസ്റ്റം പ്രതിരോധിക്കുന്നതിനുള്ള തെളിവ് കണ്ടെത്തിയെന്ന് പറഞ്ഞ് കത്തയച്ചു.
പ്രോട്ടീനുകളുടെ സഹായത്തോടെ ആന്റിജെൻ അസോസിയേഷൻ വഴിയാണ് ഇത് സാധ്യമായത്.
കാൻസർ ആക്രമണങ്ങളിൽ നിന്ന് പ്രതിരോധിക്കാനായുള്ള ഘടകം കണ്ടുപിടിച്ചത് ചെക്ക്പെയിന്റ്-ബ്ലോക്കെയ്ഡ് കാൻസർ ഇമ്മ്യൂണോതെറാപ്പീസിന്റെ പ്രധാന കണ്ടുപിടിത്തമായി മാറി.
ടി-സെൽ ആന്റിജെൻ റിസപ്റ്റർ കോമ്പ്ലെക്സിന്റെ മോളിക്കൂലാർ ഇമ്മ്യൂണോളജിയിലും, കോ-സിമൂലേറ്ററി റിസപ്റ്ററിലും, ടി-സെൽ ആക്റ്റിവേഷനുമായി ബന്ധപ്പെട്ട മറ്റു തന്മാത്രകളിലുമായിരുന്നു ആലിസണിന്റെ ഗവേഷണം.
ടി-സെല്ലുകളുടെ പുതിയ സ്വഭാവ സവിശേഷതകളെ കണ്ടുപിടിക്കുന്നതിലും, അവ  ആന്റിജൻ റിസപ്റ്റർ എൻഗേജ്മെന്റുകള‍ിലേക്കും ടി-സെല്ലുകളുടെ ആക്റ്റിവേഷനിലേക്കും, ഇൻആക്റ്റിവേഷനിലേക്കും വഴിവക്കുന്നതിലും അലിസൺ ഏറെ താത്പര്യം പ്രകടിപ്പിച്ചിരുന്നും.
ഇമ്മ്യൂണോതെറാപ്പിയോട് പ്രതികരിച്ച രോഗികളുടെ ഇമ്മ്യൂൺ റെസ്‍പോൺസസുകളെ മനസ്സിലാക്കാനാണ് അദ്ദേഹം ഇപ്പോൾ ശ്രമിക്കുന്നത്.
കാൻസർ രോഗികളുടെ ഇമ്മ്യൂൺ റെസ്‍പോൺസസുകളെ പരിശോധിക്കാനായി എംഡി ആൻഡേഴ്സൺ കാൻസർ സെന്റർ പ്ലാറ്റഫോം അദ്ദേഹം സ്ഥാപിച്ചു.
In 2011 Allison won the Jacob Heskel Gabbay Award for Biotechnology and Medicine and was awarded the American Association of Immunologists Lifetime Achievement Award.
In 2013 he shared the Novartis Prize for Clinical Immunology.
In 2014 he shared the first Tang Prize in Biopharmaceutical Science with Tasuku Honjo, won the 9th Annual Szent-Györgyi Prize for Progress in Cancer Research of the National Foundation for Cancer Research, received the $3 million Breakthrough Prize in Life Sciences, the Canada Gairdner International Award, the Louisa Gross Horwitz Prize, and the Harvey Prize of the Technion Institute of Technology in Haifa .
In 2015, he received the Lasker-DeBakey Clinical Medical Research Award.
For 2017 he received the Wolf Prize in Medicine and the Balzan Prize for Immunological Approaches in Cancer Therapy (this prize jointly with Robert D. Schreiber).
In 2018 he received the King Faisal International Prize in Medicine , the Jessie Stevenson Kovalenko Medal and the Albany Medical Center Prize in Medicine and Biomedical Research.
He was awarded the Nobel Prize in Physiology or Medicine in 2018 jointly with Tasuku Honjo for their discovery of cancer therapy by inhibition of negative immune regulation.
ആലിസൺ മലിന്റ ബെൽ -നെ 1969 -ൽ വിവാഹം കഴിച്ചു.
ഒരു മകൻ റോബർട്ട് ആലിസൺ 1990 ജനിച്ചു.
ന്യൂയോർക്ക് നഗരത്തിലെ ഒരു ആർക്കിടെക്ചറാണിപ്പോൾ.
ആലിസണും, മലിൻഡയും 2012 -ൽ വിവാഹ മോചനം നടത്തി.
ആലിസൺ എംഡി ആൻഡേഴ്സണിലെ ഒരു സഹപാഠിയായ പദ്മണി ഷർമ യെ വിവാഹം കഴിച്ചു.
ആലിസണിന്റെ അമ്മ തനിക്ക് പതിനൊന്ന് വയസ്സുള്ളപ്പോൾ ലിംഫോമയാൽ മരണമടഞ്ഞു.
അദ്ദേഹം സഹോദരൻ 2005 -ൽ പ്രോസ്റ്റേറ്റ് കാൻസറാൽ മരണമടഞ്ഞു.
ജെയിംസ് പ്രെസ്കോട്ട് ജൂൾ ഇംഗ്ലീഷ് വിലാസം https://ml.wikipedia.org/wiki/James_Prescott_Joule
പ്രശസ്തനായ ബ്രിട്ടീഷ് ഭൗതികശാസ്ത്രജ്ഞനാണ്‌ ജെയിംസ് പ്രെസ്കോട്ട് ജൂൾ ( / [invalid input: 'icon'] dʒ uː l / ; 1818 ഡിസംബർ 24 – 1889 ഒക്റ്റോബർ 11).
സൗരോർജ്ജം, രാസോർജ്ജം, പ്രകാശോർജ്ജം തുടങ്ങിയവയെല്ലാം ഊർജ്ജത്തിന്റെ വിവിധ രൂപങ്ങളാണെന്ന് പരീക്ഷണത്തിലൂടെ പ്രസ്താവിച്ചത് അദ്ദേഹമാണ്‌.
ഊർജ്ജസം‌രക്ഷണ നിയമംഎന്ന പേരിലറിയപ്പെട്ട ഈ നിയമം പിൽക്കാലത്ത് താപഗതിഗതികത്തിലെ ഒന്നാം നിയമത്തിന്റെ രൂപവത്കരണത്തിന്‌ സഹായകമായി.
ഇദ്ദേഹത്തോടുള്ള ബഹുമാനാർത്ഥം ഊർജ്ജം അളക്കാനുള്ള ഏകകത്തിന്‌ ജൂൾ എന്ന പേരു നൽകി.
യാന്ത്രികോർജ്ജവും താപവും തമ്മിലുള്ള ബന്ധം വ്യക്തമാക്കുന്ന ജൂൾ നിയമം ഇദ്ദേഹത്തിന്റെ സംഭാവനയാണ്‌.
ആദ്യകാല ജീവിതം 1892-ലെ ജൂളിന്റെ ചിത്രം
ബെഞ്ചമിൻ ജൂൾ (1784–1858) എന്ന ധനാഢ്യനായ വൈൻ നിർമാതാവിന്റെയും, ആലീസ് പ്രെസ്കോട്ട് ജൂളിന്റെയും പുത്രനായാണ് ജെയിംസ് പ്രെസ്കോട്ട് ജൂൾ ജനിച്ചത്.
1834-വരെ കുടുംബവീട്ടിലായിരുന്നു ഇദ്ദേഹത്തിന്റെ താമസം.
പിന്നീട് ഇദ്ദേഹം മൂത്ത സഹോദരനായ ബെഞ്ചമിനൊപ്പം ജോൺ ഡാൽട്ടണു കീഴിൽ വിദ്യാഭ്യാസം നേടാനായി അയയ്ക്കപ്പെട്ടു.
രണ്ടു വർഷം നീണ്ട വിദ്യാഭ്യാസത്തിനു ശേഷം ഡാൽട്ടണ് മസ്തിഷ്കാഘാതം വന്നതുകാരണം ഇവർക്ക് പഠനം അവസാനിപ്പിക്കേണ്ടിവന്നു.
പിന്നീട് ജോൺ ഡേവിസ് ആണ് ജൂളിന്റെ അദ്ധ്യാപകനായത്.
ഇദ്ദേഹവും ജ്യേഷ്ഠനും പരസ്പരവും വീട്ടിലെ ജോലിക്കാർക്കും വൈദ്യുതാഘാതമേൽപ്പിക്കുമായിരുന്നു.
അവലംബം കൂടുതൽ വായനയ്ക്ക് Fox, R, "James Prescott Joule, 1818–1889", in (Subscription or UK public library membership required.) .
The first edition of this text is available as an article on Wikisource: {{ cite book }} :  CS1 maint: multiple names: authors list ( link ) പുറത്തേയ്ക്കുള്ള കണ്ണികൾ വിക്കിമീഡിയ കോമൺസിൽ ഈ ലേഖനവുമായി ബന്ധപ്പെട്ട കൂടുതൽ പ്രമാണങ്ങൾ ലഭ്യമാണ് ( വർഗ്ഗം ) Classic papers of 1845 and 1847 at ChemTeam website On the Mechanical Equivalent of Heat and On the Existence of an Equivalent Relation between Heat and the ordinary Forms of Mechanical Power Joule's water friction apparatus at London Science Museum Some Remarks on Heat and the Constitution of Elastic Fluids , Joule's 1851 estimate of the speed of a gas molecule.
University of Manchester material on Joule Archived 2010-10-06 at the Wayback Machine .
– includes photographs of Joule's house and gravesite - obituary with brief comment on Joule's family Joule Physics Laboratory Archived 2013-01-29 at the Wayback Machine .
at the University of Salford [joulesbrewery.co.uk] - contains further information on the origins of the Joules brewery and the link with James Prescott Joule
ജെയിംസ് ഫോക്‌നർ ഇംഗ്ലീഷ് വിലാസം https://ml.wikipedia.org/wiki/James_Faulkner_(cricketer)
ജെയിംസ് ഫോക്‌നർ (ജനനം: 29 ഏപ്രിൽ 1990, ടാസ്മാനിയ , ഓസ്ട്രേലിയ ) ഒരു ഓസ്ട്രേലിയൻ അന്താരാഷ്ട്ര ക്രിക്കറ്റ് കളിക്കാരനാണ്.
ഒരു വലംകൈയ്യൻ ബാറ്റ്സ്മാനും, ഇടംകൈയ്യൻ മീഡിയം പേസറുമായ അദ്ദേഹം മികച്ച ഒരു ഓൾ റൗണ്ടറാണ്.
ഇന്ത്യൻ പ്രീമിയർ ലീഗിൽ പൂനെ വാരിയേർസ് , കിങ്സ് XI പഞ്ചാബ് , രാജസ്ഥാൻ റോയൽസ് എന്നീ ടീമുകൾക്ക് വേണ്ടി അദ്ദേഹം കളിച്ചിട്ടുണ്ട്.